ਵੇਮਬਨਾਡ ਝੀਲ
ਵੇਮਬਨਾਡ ਭਾਰਤ ਦੀ ਸਭ ਤੋਂ ਲੰਬੀ ਝੀਲ ਹੈ, ਅਤੇ ਇਹ ਕੇਰਲ ਰਾਜ ਦੀ ਸਭ ਤੋਂ ਵੱਡੀ ਝੀਲ ਵੀ ਹੈ। ਝੀਲ ਦਾ ਖੇਤਰਫਲ 230 ਵਰਗ ਕਿਲੋਮੀਟਰ ਅਤੇ ਅਧਿਕਤਮ ਲੰਬਾਈ 96.5 ਕਿਲੋਮੀਟਰ ਹੈ। ਇਹ ਝੀਲ ਕੇਰਲਾ ਰਾਜ ਦੇ ਕਈ ਜ਼ਿਲ੍ਹਿਆਂ ਵਿੱਚ ਫੈਲੀ, ਇਸ ਨੂੰ ਕੋਟਾਯਮ ਵਿੱਚ ਵੇਮਬਨਾਡੂ ਝੀਲ ਕਹਿੰਦੇ ਨੇ , ਵਾਈਕੋਮ, ਚਾਂਗਨਾਸੇਰੀ, ਅਲਾਪੁਝਾ ਵਿੱਚ ਪੁੰਨਮਦਾ ਝੀਲ ਆਖਦੇ ਹਨ , ਪੁੰਨਪਰਾ, ਕੁੱਟਨਾਡੂ ਅਤੇ ਕੋਚੀ ਵਿੱਚ ਕੋਚੀ ਝੀਲ ਵਜੋਂ ਜਾਣਿਆ ਜਾਂਦਾ ਹੈ। ਕੋਚੀ ਝੀਲ ਦੇ ਹਿੱਸੇ ਵਿੱਚ ਵਾਈਪਿਨ, ਮੁਲਾਵੁਕਡ, ਮਰਾਡੂ, ਉਦਯਮਪੁਰੂਰ, ਵਲਾਰਪਦਮ, ਵਿਲਿੰਗਡਨ ਟਾਪੂ ਸਮੇਤ ਕਈ ਛੋਟੇ ਟਾਪੂਆਂ ਦੇ ਸਮੂਹ ਹਨ। ਕੋਚੀ ਬੰਦਰਗਾਹ ਵਿਲਿੰਗਡਨ ਟਾਪੂ ਅਤੇ ਵਲਾਰਪਦਮ ਟਾਪੂ ਦੇ ਆਸੇ ਪਾਸੇ ਬਣਾਈ ਗਈ ਹੈ। ਕੁੱਟਨਾਡ, ਇਸ ਜਗਾਹ ਨੂੰ ਕੇਰਲਾ ਦੇ ਚਾਵਲ ਦੇ ਕਟੋਰੇ ਵਜੋਂ ਵੀ ਜਾਣਿਆ ਜਾਂਦਾ ਹੈ, ਭਾਰਤ ਵਿੱਚ ਸਭ ਤੋਂ ਘੱਟ ਉਚਾਈ ਵਾਲਾ ਹੈ, ਅਤੇ ਇਹ ਵਿਸ਼ਵ ਦੀਆਂ ਕੁਝ ਉਹਨਾਂ ਥਾਵਾਂ ਵਿੱਚੋਂ ਇੱਕ ਹੈ ਜਿੱਥੇ ਸਮੁੰਦਰੀ ਤਲ ਦੇ ਲੈਵਲ ਤੋਂ ਹੇਠਾਂ ਖੇਤੀ ਹੁੰਦੀ ਹੈ। ਵੇਮਬਨਾਡ ਦੇ ਦੱਖਣੀ ਹਿੱਸੇ ਵਿੱਚ ਕੁੱਟਨਾਡ ਪੈਂਦਾ 'ਹੈ। ਝੀਲ ਦੇ ਇੱਕ ਹਿੱਸੇ ਵਿੱਚ ਨਹਿਰੂ ਟਰਾਫੀ ਕਿਸ਼ਤੀ ਦੌੜ ਕਰਵਾਈ ਜਾਂਦੀ ਹੈ। ਵੈਂਬਨਾਡ ਬੈਕਵਾਟਰਸ ਦੀਆਂ ਕੁਝ ਥਾਵਾਂ ਹੌਟਸਪੌਟਸ ਬਣ ਚੁਕਿਆ ਹਨ ਜਿੱਥੇ ਪ੍ਰਦੂਸ਼ਣ ਦੇ ਉੱਚ ਪੱਧਰ ਦੇਖੇ ਗਏ ਹਨ। ਭਾਰਤ ਸਰਕਾਰ ਨੇ ਰਾਸ਼ਟਰੀ ਵੈਟਲੈਂਡਜ਼ ਕੰਜ਼ਰਵੇਸ਼ਨ ਪ੍ਰੋਗਰਾਮ ਦੇ ਤਹਿਤ ਵੈਂਬਨਾਡ ਵੈਟਲੈਂਡ ਦੀ ਪਛਾਣ ਕੀਤੀ ਹੈ।